钦定古今图书集成/明伦汇编/官常典/第716卷 > 沓龙超
## 钦定古今图书集成/明伦汇编/官常典/第716卷 > 沓龙超

按《北史节义传》：“龙超，晋寿人也。性尚义侠，少为乡里
所重。永熙中，梁将樊文炽来寇，益州刺史傅和孤城
固守，龙超每出战辄破之。时攻围既久，粮矢方尽，刺
史遣龙超夜出请援于汉中，遂为文炽所得，许以封
爵，使告城中曰：‘外无援军，宜早降’。乃置龙超于攻楼
上。龙超乃告刺史曰：‘援军数万，近在大寒’。文炽大怒”，
火炙杀之，至死辞气不挠。大统二年，诏赠龙骧将军、
巴州刺史。